
Enormc progreso di ogriculiura. 


Desde 1975, tempo cu Aruba a haya un 
Gobierno nobo, e Gobernantenan a cu- 
minza traha duro pa 'reviva e departa- 
mento di Agricultura, Cria y Pesca. 

En principio e idea aki a haya bastante 
contratiempo, especialmente cu ta algo 
cu pa añanan a haya masha poco aten- 
cion for di e otro Gobiernonan. 
Gobierno di Aruba a pone e siguiente 
puntonan como metanan especial pa cu 
e departamento Agricultura, Cria y 
Pesca y nan ta: 

1) Reemplaza especialmente e produc- 
tonan cu ta ser importa manera: carni, 
berdura y fruta, pisca etc. 

2) Combati erosion. Mehoracion di e 
awa subterranea y pa aumenta e uso di 
awa di tanki. 

3) Nan ta di opinion cu den un futuro 
cercano, mester lucha pa reemplaza un 
porcentahe grandi di productonan im- 
porta. 

Pa esaki, den e sector di carni, e depar- 
tamento di Agricultura a traha un plan 
maestro den cual diferente cria di bestia 
nan ta ser estableci y e stacion di Agri- 
cultura lo keda encarga cu produccion 
di yiunan di e diferente animalnan. 


cna 

Hpcsca 

laga nan cruza cu esnan di raza. Esaki 
manera nos a bisa caba lo yuda den 
mehora e calidad di e bestianan iocal. 
Por bisa cu tin diferente hendenan local 
cu ta dedica bastante tempo, sea tempo 
completo of den oranan liber na crianza 
di bestianan, especialmente crianza di 
porco ta dunando bon resultado. 


AGRICULTURA 

Na e stacion di Agricultura na Santa 
Rosa, testnan ta tuma lugar ariba dife- 
rente sorto di berduranan, manera: to- 
matie, komkomber, boonchi, promen- 
ton, pimienta, warmoes, kool chinees, 


spinazie etc. Esaki ariba diferente sorto 
di terra y distinto methodonan di iriga- 

Tambe den e seccion aki nan ta hasi ex- 
perimento pa investiga crecemento di 
blaachi, check cuanto quimico un raiz 
di un mata mester pa e por crece ade- 
cuadamente. 

E sistema Hidroponica tambe ta ser 
studia como un di e posibilidadnan, 
hasta por scr bisa cu Aruba ta e pionero 
ariba e terreno aki y ta asina cu e siste- 
ma aki en lo futuro lo ser poni den ex- 
posicion den Disney World na Los An- 
geles. 

Pa loke ta trata fruta por ser bisa cu e 
departamento aki ta haciendo tur loke 
ta na su alcance pa ofrece particular- 
nan bon material di planta manera 
apelsina, grapefruit, lamoenchi etc. 

E material ta ser busca for di Estados 
Unidos. 

Na momento cu e matanan aki ta ser 
(cont. napag. 3) 


E seccion aki ta parti den diferente otro 
sectornan, manera crianza di porco, 
carne y cabrito. 

Ta intencion di Gobierno di Aruba pa 
mehora e razanan di e bestia local di 
moda cu e produccion por resulta mu- 
cho mas favorabel. 

Actualmente ta asina cu na Santa Rosa 
tin diferente bestianan di raza cu ta sir- 
bi pa cruza cu esnan local. 

Tin dos raza di porco, un raza di carne 
y tres raza di cabrito. 

Criadornan local por hiba nan bestia- 
nan na Santa Rosa, caminda nan por 


Na Santa Rosa e animalnan di cria ta ser cuida profesinalmente. 

Expanslon di aeropucrio di AruDa 



Recientemente Gobiemo di Aruba a 
aproba un proyecto pa expansion di e 
aeropuerto di Aruba cu ayudo di Mer- 
cado Comun Europeo pa un suma total 
di 14 miyon florin. Estadisticanan su- 
ministra pa gerencia di Aeropuerto ta 
demostra cu verdaderamente e actual 
terminal no por cumpli cu e demanda- 
nan. 

Na final di 1982 mas di 800 mil pasobra 
a ser atendi na e aeropuerto aki. 

Den e edicion di November di aña pasa 
nos a publica en extenso e proyecto pre- 
para pa e expertonan di Flughafen 
Frankfurt den cual ta encera construc- 
cion di un terminal nobo y ampliacion 


di e plataforma actual. Ta ser spera cu 
pa aña 1986 e proyecto lo keda cla den 
su totalidad. 

En espera di e proyecto aki, a keda 
aproba un suma di 300.000 florin pa 
modificacion di e actual edificio di 
Aeropuerto Internacional Reina Bea- 
trix. 

E trabaonan, cualnan lo ser haci cu e 
suma aki ta: 

— Drechamento di e sala di yegada, 
manera ins'alarion di unidadnan aire- 
acondicionado y portanan automatico 
pa e entradanan di e sala di 
imigracion; — amplia e facilidadnan 
di entrega di maleta y di Douane. 


Den e sala di salida, tambe lo bini dife- 
rente modificacionnan pa presta mihor 
servicio na e pasaheronan cu ta sali. 

E sala grandi ariba tambe lo ser amplia 
y modernisa pa tanto pasaheronan co- 
mo bishitantenan. 

E trabaonan menciona ta parti di un 
gran cantidad di trabao cu lo ser realisa 
pronto na e terminal di Aeropuerto In- 
ternacional Reina Beatrix, pa cumpli 
cu e demandanan pa cu prestacion di 
servicio ria tanto pasaheronan como 
bishitantenan. 

Indudablemente Gobiemo di Amba ta 
traha concientemente na bienestar di 
henter e comunidad Arubano. 



E actual terminal di aeropuerto intemacional Reina Beatrix no por cumpli cu tur e demandanan di pasahero. Trabaonan di 
expansion lo curmhza pronto. 

Enorme progreso... 

(cont. dipag. 1) 

bendi, tur clase di consehonan ta ser 
duna na e cumpradornan. 

Tambe experimento ta ser haci cu awa 
cu ta sali di tubonan di cushina y baño y 
awa yobi cu por duna bon resultado- 
nan. 

Hopi personanan, kendenan a cuminza 
mas o menos 3 aña pasa por a mira bon 
resultadonan y ta orguyoso di por ricibi 
frutanan frescu, yen di vitamina recohi 
for di nan propio cunucu. 

Gobierno di Aruba ta laga haci tur e 
experimentonan aki pa asina por conse- 
ha e cultivadornan local ariba diferente 
terrenonan encuanto matanan di fruta 
y berdura. Ta deseo di Gobierno di 
Aruba pa haya bon cosechanan for di 
cunucunan di nos hendenan. 

PESCA 

Desde 1975 Gobierno di Aruba a traha 
duro tambe ariba e seccion di pesca y 
por ser bisa cu diferente rapportnan a 
ser traha ariba e materia aki. Gobierno 
di Aruba kier drecha e metodonan y 
tecnica di pesca local door di introduci 
desaroyonan nobo. 

Tambe door di reconocimiento di awa- 
nan no-tradicional. 

En espera di e resultado di e rapportnan 
e departamento di L.V.V., mientras 
tanto a ejecuta e siguiente actividad- 
nan, esaki pa drecha e facilidadnan pa 
e piscadornan. 

Trahamento di cabañanan pa piscador- 
nan; construccion di piernan pa pisca- 
dornan den diferente districtonan; 
bendemento di luznan especial na prijs- 
nan razonabel pa garantiza seguridad 
di piscadornan ariba lama, especial- 
mente anochi; presta transporte pa bo- 
tonan pa e lugar na unda nan mester 
ser drecha. 

COMBATIMENTO DI EROSION 
Y REFORESTACION 

Tur experto ta di opinion cu ta necesa- 
rio pa sigui cu cobamento di damnan, 
especialmente ora cu awa yobe hopi, 
awa y terra ta bai perdi. Esakinan ta bai 
cria rooinan den lama. 

Tambe ta recomendabel pa criadornan 
di bestianan chiquito pa tene nan na 
cas, pa un mihor reforestacion (herbe- 
bossing). 

Gobierno di Aruba ta cuminza mas 
pronto pa motiva e pueblo di Aruba pa 
planta matanan, pero especialmente 
matanan cu por crece facilmente aki na 
Aruba, manera watapana, flamboyant, 
kenepa, barba di joncuman, wayaca 
etc. 


Diferente sorto di rasa di came y cabrito ta ser cria na Santa Rosa. 


Un molina semper ta bon pa agricultura. 


E matanan aki ta ser planta tambe na 
Santa Rosa y ya caba Gobierno ta ben- 
diendo nan na pueblo, pero no tin un 
cantidad grandi ainda. Ta intencion si 
pa sigui experimenta cu e matanan aki 
y pa asina yega na cantidad grandi pa 
pueblo por cumpra na un prijs suma- 
mente barata. 

Tambe lo sigui cu plantamento di ma- 
tanan banda di careteranan publico y 
den jardinnan publico, na unda man- 
tenimiento ta garantiza. 

E problema di mas grandi ta keda e ca- 
britonan cu ta cana los ariba caya y cu 
ta come e matanan. 

Gobierno di Aruba ta di opinion cu 
henter e comonidad mester duna un 
man pa enbeyese e isla di Aruba. 


CONCLUSION 

Actualmente ta asina cu tin un total di 
105 damnan coba, tanto particular co- 
mo esnan publico. 

Esakinan por carga un total di 500.000 
ton di awa. 

E presupuesto desde 1975, pa awor a 
subi mas di 100% y e cantidad di em- 
pleadonan y obreronan a aumenta den 
mes un porcentahe. 

E departamento aki ta bon equipa cu 
maquinaria moderno y specialistanan 
cu por duna conseho na e agricultornan 
y criadornan di bestia local. 

E personal di e departamento ta keda 
altantedi e ultimo desaroyonan pa me- 
dio di cursonan organisa localmente of 
den exterior. 

ComDersando cu 
DipuiadoZaandam 


Recientemente nos a hiba un comber- 
sacion interesante cu Diputado Remie 
Zaandam, encarga cu e departamento- 
nan di Obras Publicas, Bombero, 
Asuntonan Personal, IDEFRE y Oficina 
Auxiliar di Gobierno na San Nicolas. 
Durante e periodo November 1978 y 
April 1979 e a pasa den un situacion 
turbulente trahando como comisario 
interino. Esaki ta e motibo principal 
pakiko e a dicidi di tuma parti activa- 
mente den politica. Esaki no tabata un 
cambio drastico pe, pasobra e tabata 
prepara pa asumi posicionnan di res- 
ponsabilidad den politica. 

E unico cambio cu a presenta na mo- 
mento cu e a bira diputado ta, cu aki e 
ta trahando den un colegio y tur deci- 
sion mester ser tuma conhuntamente, es 
decir, ta tur diputado ta responsabel pa 
e maneho di Gobiemo Insular di Aru- 
ba. 

E ta considera cu e posicion di un Dipu- 
tado ta sumamente responsabel, princi- 
palmente manera e a bisa caba cu ta 
conhuntamente decisionnan ta ser tu- 
ma y bo ta keda co-responsabel pa tur 
departamentonan Gubernamental, 
apesar cu nan no ta cai directamente 
bao di bo maneho. 


ta equiponan cu e departamento di 
Bombero no a conta cu nan antes. 

Antes tabata asina cu e departamento 
aki tabata cai bao di cuerpo policial y ta 
polisnan tabata haci e trabao di com- 
bati candela. Desde cu e Gobiemo aki a 
sinta e a tuma full e departamento aki 
technicamente over y a percura pa un 
cuerpo profesional specializa cu ta tra- 
ha henter dia ariba nan desaroyo, cual 
sigur ta beneficia nos comunidad alta- 
mente. Gobiemo di Aruba ta percura 
pa mas equiponan moderno, cualnan ta 
cuadra cu exigencianan Intemacional. 
Tur permisonan pa construccion di edi- 
ficionan grandi aki na Aruba, esta ma- 
panan, ta pasa na e departamento aki, 
pa ser revisa pa averigua si e edificio por 
cuadra cu exigencianan pa seguridad di 
bida di hende. 

Tambe Diputado Zaandam a splica cu 
San Nicolas tin un edificio modemo cu 



equiponan cu tambe ta cuadra cu exi- 
gencianan Internacional. 

Gobierno di Aruba a percura pa e em- 
pleadonan di e departamento aki a si- 
gui cursonan den exterior pa keda na 
altura di e ultimo desaroyonan ariba e 
terreno aki. Tambe nan a train den ciu- 
dadnan y aeropuerto grandi. 

OFICINA AUXIIJAR NA 
SANNICOLAS 

Gobierno di Aruba a percura pa dife- 
rente oficinanan auxiliar den diferente 
districtonan di Aruba, manera na Sa- 
vaneta, Noord, Santa Cruz y actual- 
mente esun di mas grandi despues di 
Oranjestad ta esun na San Nicolas. E 
oficinanan aki ta yuda pa facilita e ha- 
bitantenan den e districtonan aki y vi- 
cendario den pagamento di nan cuen- 
tanan di awa, telefoon, impuesto, cobra 
onderstand, inscribi nomber, kaarchi di 
dokter etc. Na esun na San Nicolas tin 
un Biblioteca Publico. 

Diputado Zaandam ta convenci cu un 
Gobierno mester ta cerca di e comuni- 
dad y ta contento di a mehora e servi- 
cionan den e districtonan. 

DEPARTAMENTO DI 
ASUNTONAN PERSONAL 

Diputado Zaandam ta di opinion cu e 



CUERPO DIBOMBERO 

Diputado Zaandam ta sumamente con- 
tento cu funcionamiento di e departa- 
mento aki, e ta satisfecho di e bon nivel 
y loke e ta haciendo awor ta, pa esaki no 
baha. Actualmente e trabao ta ser haci 
eficasmente y e technica cu ta ser usa ta 
hopi ariba nivel y Gobiemo su meta ta 
pa esaki no baha tampoco, pero mester 
keda manteni. 

E ta kere cu e a logra tambe, di man- 
tene e nivel di e departamento aki. 
Diputado Zaandam ta kere cu Aruba 
mester ta orguyoso di e departamento 
aki, no solamente e a profesionalisa su 
mes ariba combatimento di candela, 
pero tambe a haya cierto responsabili- 
dadnan manera na momento di acci- 
dentenan, cualkier otro calamidad y 
tambe nan ta train si sosode cualkier 
oilspill, emergenciagrandi. 

E departamento aki tin equipo especial 
pa accidente di auto sumamente impor- 
tante cu cual nan por habri un auto den 
un rato di ora pa saca e victima. Esaki 



Cuerpo di bombero a ricibi diferente material di rescate for di man di Diputado 
Zaandam. 

departamento di Asuntonan Personal 
ta uno sumamente pisa, apesar cu e no 
ta mustra for di pafor, pasobra e ta bin 
masha poco den publicidad. Den e ulti- 
mo añanan nos a agrega un sub-division 
na e departamento aki cu nos ta yama 
"Formatiezaken”. 

Esaki nos a hacie cu e meta pa mehora 
servicio pa e personal den tal sentido cu 
na e departamento aki ta evalua tur 
otro departamento di Gobierno ariba 
nan formacion, ariba e necesidad di 
personal. Loke ta mas importante pa 
tin un bon vigilancia di e carrera di e 
personal cu ta den servicio di Gobierno. 
Nan mester por tin un inventario di 
henter e structura di e personal cu ta 
den servicio di Gobiemo, esaki na mo- 
mento cu nos mester di un persona na 
cualkier departamento cu nan por con- 
sehonos ariba esaki. Ta asina, pues, cu 
no ta necesario pa emplea un persona 
nobo, pero por tin personanan cualiñca 
pa e trabaonan cu Gobiemo mester den 
otro departamentonan. 

Gobierno di Aruba ta trata pa traha cu 
un sistema mas profesional. Actual- 
mente Gobierno di Aruba cu ayudo di 
Hulanda tin un experto ariba e terreno 
aki. 

E personanan encarga cu e departa- 
mento aki ta bishitando tur departa- 
mentonan pa fmalmente traha un rap- 
port pa Gobierno di Aruba pa cada de- 
partamento. 

For di e estudio aki lo sali si mester bin 
cursonan di motivacion, pero Gobiemo 
di Aruba continuamente ta evaluando e 
progreso di e personal. Tin bes cu e 
personal mes ta tuma e iniciativa y e ora 
Gobierno ta contribui pa e parti finan- 
ciero parcialmente paga. 

Actualmente nos ta zorg cu prome cu 
un persona ser tuma den servicio di Go- 
bierno di Aruba pe ser evalua bon pro- 
me y no manera e tabata sosode antes 
cu pa motibonan politico un persona a 
keda emplea. 


Esaki pa averigua si nan por cumpli cu 
e exigencianan di dicho departamento 
na unda nan a aplica. 

Gobierno di Aruba semper ta duna su 
empleadonan e oportunidad pa asisti 
na cursonan, sea cu nan ta ser organisa 
door di Gobierno of sector particular. 
Segun Diputado Zaandam, basta em- 
pleadonan Publico a haya oportunidad 
pa sigui studia den exterior, natural- 
mente segun e necesidadnan. E Gobier- 
no actual a caba cu e sistema di fabor- 
nan politico pa sigui studia den exte- 
rior. Solamente si e personal ta motiva y 
si tin necesidad pa specialistanan den 
cierto departamentonan, lo permiti es- 
tudionan den exterior. 

DEPORTE I.D.E.F.R.E. 

Diputado Zaandam ta sintie orguyoso 
cu desde e a tuma e maneho aki over y a 
haya e rapportnan, Gobierno di Aruba 
a ejecuta e maneho di partido cu ta 
bisa, deporte ta algo social, cu comuni- 
dad di Aruba tin derecho ariba dje. 
Tur hende tin derecho ariba recreacion 
y deporte y ta pesey nos a bin cu e lema 
cu "Dep’orte pa un y tur”. 

Durante e 4 añanan cu ta tras di lomba, 
como diputado di deporte semper e a 
purba di kita e pensamento cu bo ta 
haci deporte, solamente pa bai competi 
den exterior o pa representacion afó. 
Den maneho di Gobierno esey ta bin na 
ultimo lugar. Maneho di Gobierno ta 
basa ariba dos asunto esta: 

1. Percura pa facilidadnan adecuado. 

2. Forma un base pa e deportistanan, 
esta duna nan e entrenamiento basico. 

A base di e dos puntonan aki por bini 
na un cierto momento, deportistanan di 
nivel internacional. Segun diputado 
Zaandam si bo no cuminsa na e raiz, bo 
no por pretende competi na nivel regi- 
onal o internacional, pasobra ta redi- 
culo bo por haci bo mes. 

Tempo cu e a tuma e maneho di depor- 



Na diferente ocasion Diputado Zaandam a entrega premio na ganadoman di even- 
tonan deportivo. 


te e a laga cambia e nomber di Sport- 
buro pa I.D.E.F.R.E. 

E a trata pa envolvi mas tanto hende- 
nan local, pasobra tin suficiente perso- 
nanan bon prepara ariba diferente ter- 
renonan di deporte. Gobierno a haci 
uso di e conceptonan tecnico pero sem- 
per Gobierno tabata convenci cu e hen- 
denan local ta prepara pa ejecuta e 
plan di deporte, y esaki a resulta tambe. 
Cu satisfaccion diputado Zaandam ta 
mira cu Aruba ta den bon caminda ari- 
ba e terreno di deporte. 

Gobiemo di Aruba a converti tambe na 
San Nicolas un school cu no ta ser usa 
mas, den un Centro Deportivo. E centro 
aki ta ser bon bishita y ojala cu e posi- 
bilidad aki por existi den otro districto- 
nan tambe. 

Gobierno di Aruba a percura tambe pa 
diferente entrenadornan y deportista- 
nan haya cursonan den exterior o ta 
busca instructornan pa duna cursonan 
aki na Aruba mes. Esaki ta combeni e 
deportistanan mas, pasobra un canti- 
dad grandi por asisti na e cursonan. 
Durante e ultimo añanan, I.D.E.F.R.E. 
a percura pa rebiba diferente deporte- 
nan, manera ciclismo, wandelmars, co- 
remento etc. 

Gobierno di Aruba recientemente a fir- 
ma un carta pa haci uso di e edificio di 
Credit Union pa boxeo. Gobierno lo 
percura pa tur facilidadnan pa practica 
e deporte aki. 

Tambe I.D.E.F.R.E. ta organisa com- 
petancianan inter-gubernamental, na 
unda empleadonan di diferente depar- 
tamentonan di Gobiemo ta competi cu 
otro den diferente ramonan di deporte. 
Esaki ta yuda pa tene e empleadonan 
den condicion fisica, pero alavez ta in- 
tensifica e cooperacion y union entre 
nan, fuera di e ambiente di trabao. 
I.D.E.F.R.E. ta organisa tambe en- 
cuentronan deportivo entre departa- 
mentonan di Gobierno y empresanan 
particular. 

Manera semper I.D.E.F.R.E. ta prac- 
tica e lema cu deporte ta pa Un y Tur y 
pa Uni Tur. 

Gobierno di Aruba ta conciente cu de- 
porte ta alivia e problemanan social y di 
e hubentud, pasobra practicando de- 
porte bo no tin tempo pa pensa ariba 
maldad. 

PISCINA PUBLICO 

Desde cu diputado Zaandam a tuma e 
maneho di deporte bao di su responsa- 
bilidad, e tabata tin e deseo y inquietud 
pa Aruba haya su propio piscina publi- 
co, cu ta cuadra cu e normanan y reg- 
lanan internacional. 

Decisionnan clave ya caba a ser tuma y 
Gobierno di Aruba a destina 3 miyon 

florin ariba presupuesto pa e piscina. 
Alavez D.O.W. a haya orden pa traha 
ariba e mapa y ya nan a cuminsa cu 
esaki. Asina cu e keda cla lo tene des- 
taho publico pa despues cuminsa cu 
construccion. 

E sitio na unda e piscina lo ser construi 
lo ta pabao di Drive-Inn, pasobra esaki 
ta e sitio mas central. E desicion aki a 
ser tuma debi cu Aruba ta un isla chi- 
quito y mihor traha un piscina cu ta 
cuadra cu exigencianan internacional, 
enves di traha diferente piscinanan, 
pero cu no ta yuda e deportistanan. 

E piscina aki lo bin cu tur facilidadnan 
manera, instructiezwembad, kinder- 
bad, tribuna, oficina, bar pa sinta wak 
natacion etc. 

E unico problema cu e terreno ta, cu e 
ta di Gobierno Central y ya caba Go- 
bierno di Aruba a pidi pa haci traspaso 
pa asina e plannan por sigui desaroya. 
Diputado Zaandam semper tabata tin 
pena di mira e hubentud di Aruba 
practica e deporte di natacion den lama 
o mester roga hotelnan pa por usa nan 
piscinanan. Cu e piscina publico aki tur 
e problemanan ey lo pertenece na pa- 
sado. 

Otro plan cu Gobierno di Aruba tin pa 
cu deporte ta tambe restauracion di un 
parti di e hospital bieu cu por sirbi pa 
alojamiento pa deportistanan. Tambe e 
lo sirbi pa duna cursonan y como ofi- 
cina pa e departamento di IDEFRE. Ta 
intencion cu e restauracion lo tuma lu- 
gar door di empleadonan di T.A.V., 
D.O.W. y I.D.E.F.R.E. 

D.O.W. 

Diputado Zaandam a papia tambe ari- 
ba e departamento di D.O.W. cu e ta 
considera esun di mas grandi di Gobier- 
no di Aruba, un departamento cu den 
transcurso di aña a bira mas complica. 
Primeramente tin un necesidad grandi 
pa restructura e organisacion y den e 
departamento di personal y Formatie- 
zaken ya a haci cierto sugerencianan. 
Departamento di Obras Publicas ta asi- 
na complica, pasobra e tin diferente 
departamentonan cu no tin nada di ha- 
ber cu obras. Tin un departamento di 
architecto, esta hendenan cu ta traha 
ariba plannan pa Gobierno ora tin edi- 
ficionan cu mester ser traha, manera 
p.e. e piscina, destaho publico p.e. 
aeropuerto. 

Un contraste mas grandi ta esun di 
"Plantsoenendienst”, cu na primera 
bista no tin nada di haber cu e departa- 
mento di architecto. Den Obras Publi- 
cas tin e departamento di recohemento 
di sushi, esun di traha y proyecta care- 
teranan. Tur e departamentonan ta 
bao guia di un persona cu diferente 


Como gobemador interino Remie Zaandam a ricibi representantenan di Stinapa. 


Na Oktober 1982, Remie Zaandam como gobernador interino, a firma un contract 
cu Flughafen Frankfurt pa expansion di e aeropuerto diAruba. 


sub-hefenan. Gobierno di Aruba ta 
pensando seriamente pa wak si tin 
departamentonan cu mester ser saca for 
di e structura actual. 

Esaki no ta facil pa haci, pasobra tin un 
departamento cu ya e overhead di tur e 
sub-Departamentonan ey ta calcula bao 
di dje. Si pone un sub-departamento 
ariba su mes, lo e bira un departamento 
cu su propio overhead, cu ta hacie bira 
mas caro. Tog tin cierto departamento- 
nan cu nos a pidi pa wak si no ta posi- 
bel, p.e. Plantsoenendienst. 

Gobierno di Aruba ta trahando duro pa 
drecha e sistema di recohemento di 
sushi, pasobra awor aki e ta sosode pa 
casnan y industrianan so y otro clasenan 
di sushi no ta cai bao di dje. Gobierno 
ta pensa pa bin cu personal adicional cu 
lo concentra ariba recohemento di sushi 
cu no ta cai bao di Reinigingsdienst. E 
sushedad ariba nos isla ta un problema 
grandi pa Aruba. 

E departamento di Obras Publicas ta 
un departamento sumamente util cu 
pueblo mester di dje y cu Gobierno ta 
den proceso di profesionalisa. 


Awor prome Gobierno tuma un persona 
pa traha cu e departamento aki, e ta 
busca naturalmente personanan, ken- 
denan ta completamente capaz pa haci 
e trabaonan concerni. 

Na final di nos combersacion diputado 
Zaandam a manifesta su satisfaccion di 
por a contribui na e desaroyo di Aruba 
den periodo sumamente transindental y 
importante. Un periodo di cuatro aña 
ta un poco cortico pa e fruto di un ma- 
neho di un Gobierno, pero si e maneho 
ser continua door di otro diputadonan y 
tin e mes un linea di pensamento nos 
por tin e satisfaccion cu e lo ser ejecuta. 
E a duna un ejempel cu e a haya hopi 
asunto cu e esnan cu a tuma e iniciativa 
ta bin cu e promenade na San Nicolas, 
cu ta den plena construccion pero e no 
lo keda cla promer cu e termino di go- 
bernacion termina cu nan labor como 
diputado dia 30 di Juli. Un otro dipu- 
tado lo mester inaugura e promenade 
pero esey no ta kita cu como diputado e 
tabata tin e satisfaccion di a contribui 
ariba un nivel di ejecutivo, cu mayan e 
por mira bek cu apesar e aporte tabata 
chiquito a yuda pa desaroya nos isla. 

GoDicrno la promove TIJRISMO 


Conciente cu e industria di turismo ta 
hopi importante pa e desaroyo econo- 
mico di Aruba, Gobierno di Aruba des- 
de 1975 a pone extra atencion na dje. 

Si nos tira un bista ariba e ultimo aña- 
nan aki, nos por ripara cu e atencion no 
solamente a ser poni ariba e promocion 
etc., pero mas bien ariba e parti di cur- 
sonan, esta preparacion y motivacion, 
di e actual personal den sector di turis- 
mo. Tambe otro personanan cu mester 
bai traha den e sector aki ta ricibi pre- 
paracionnan. 

Esaki pa ilustra cu e parti di promocion 
ta importante, pero mes importante ta 
tambe e servicio cu ta e punto mas prin- 
cipal, cu ta contribui na aumenta e 
cantidad di turistanan cu ta bishita nos 
isla anualmente. 

Pa demostra cu cifranan con serio Go- 
bierno a tuma e materia aki, nos por 
compara e presupuesto di 1975, na un- 
da Gobierno di e tempo ey tabata tin 
destina un suma di fl. 880.686, — com- 
para cu aña 1982 na unda tabata 
tin un suma di nada menos cu 
fl. 4.374.900, — . Esaki ta representa un 
aumenta di casi 350 porciento pa ioke 
ta trata e presupuesto pa turismo, entre 
aña 1975 pa 1982. 

Na promocion tambe tabata tin un au- 
mento barbaro, si tuma na considera- 
cion cu na aña 1975 Gobierno tabata 
tin fl. 700.000,— ariba presupuesto 
compara cu fl. 3.734.900,— di 1982. 
Esaki Gobierno a haci mirando e com- 
petencia formal cu ta existi entre e dife- 
rente islanan den Caribe. 

E cantidad di turistanan tambe a subi 
cu casi 100% durante e periodo aki, es- 
ta di 1975 pa 1982. Na aña 1975 Aruba 
a ricibi 128.852 bishitante y na aña 
1982 esaki tabata 220.309. 

Tambe e cantidad di kambernan a au- 
menta durante e periodo aki, esta na 
aña 1975 tabata tin 1536 y na 1982 
2177. 

Den e ultimo añanan tambe Gobiemo 
di Aruba a laga habri oficinanan na: 
New York, Miami, Caracas, Den Haag 
y actualmente Gobierno di Aruba ta 
den proceso pa inaugura oficinanan na 
Bogotá, Colombia y Brazil, dos pais po- 
tencial pa e mercado turistico pa Aru- 
ba. 

Gobiemo di Aruba a bishita diferente 
paisnan den plan di promocion y a asisti 
cu delegacionnan bon prepara na dife- 
rente convencionnan y exposicionnan 
turistico mundialmente conoci. 

Mundo henter ta pasando den un rece- 
sion economico grandi y esaki nos a sin- 


tie na Aruba tambe, pasobra esaki ta 
impedi hopi hendenan pa viaha actual- 
mente. Naturalmente esaki no a kita cu 
Gobierno di Aruba lo sigui cu plannan 
di promocion pa trata pa mantene e 
cantidad di turistanan, kendenan a bi- 
shita Aruba actualmente. 


Cursonan di motivacion pa sigui brinda 
un servicio optimal continuo lo ser duna 
y nos por ta orguyoso di por tin Aruba 
Hospitality Trades and Training Centre 
cu ta duna cursonan ariba un base hopi 
profesional. 


31 Oktober 1981, Diputado Leo ta inaugura e promer vuelo di Dominicana de 
Aviacion. 


Ariba 24 diMaart 1983, e oficina di Turismo diAruba na Bogotá ta ser inaugura pa 
Diputado Daniel Leo. 

Despues diaasistina e conferencia di RTC y a defende deseo die pueblo Arubano e 
delegacion oficial a ser ricibi calurosamente pa un gran multitud. 



Aruba 10 December 1982 diputado 
Nelson Oduber a inaugura e garage 
nobo y espacioso di Arubas na Sabana 
Blanco. 



Despues diainaugura e oficina nobo di FCCA, Diputado 
Pedro Kelly ta entrega e yabinan na e director Jan Bieze ariba 
19 di Novem ber 1982. 



Na inicio di e trabaonan pa construccion di e planta di awa di 
Aquachem, Diputado Efrain de Kort a relata e plannan di 
gobierno pa soluciona e problema diawa. 



Anualmente ta ser organisa un exposicion di Arte Popular 
bao auspicio di Instituto di Cultura. 



Anualmente pueblo di Aruba ta celebra e inauguracion dinosHimno y Bandera. E 
aña aki gobernador Pedro Bislip a relata historia di bandera y Aruba pa hoben y 
adulto. 



Pa medio di actividadnan deportivo 
IDEFRE ta stimula recreacion sano. 











